La gasolina algámase del petróleu nuna refinería. Polo xeneral algámase a partir de  la nafta de destilación direuta, que ye la fracción llíquida más llixera del petróleu (quitando los gases). La nafta tamién se llogra a partir de la conversión de fracciones pesaes del petróleu (gasoil de vacíu) nunidaes de procesu denominaes FCC (craquéu catalíticu fluidizáu) o hidrocráquer. La gasolina ye un amiestu de cientos de hidrocarbonos individuales dende C4 (butanos y butenos) fasta C11 como, por casu, el metilnaftalenu.